Diari Oficial de la Generalitat Valenciana


Sumari del DOGV 4030, del 27-06-2001 (2001/5875)

RESOLUCIÓ de 2 de maig de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual de les Normes Subsidiàries de Vistabella.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5875


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Vistabella del Maestrat
    * pla d'urbanisme

RESOLUCIÓ de 2 de maig de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual de les Normes Subsidiàries de Vistabella. [2001/X5875]
  
Vist l'expedient relatiu a la modificació puntual de les normes subsidiàries de planejament del municipi de Vistabella (Castelló), i de conformitat amb els següents:
  
Antecedents de fet
  
Primer. Amb data 2 d'octubre de 2000, el ple de l'Ajuntament de Vistabella va acordar sotmetre a informació pública la modificació puntual de les normes subsidiàries d'aquest municipi, mitjançant edictes publicats en el periòdic Mediterráneo de data 20 d'octubre de 2000, en el Butlletí Oficial de la Província número 124, de 12 d'octubre de 2000, i en el Diari Oficial de la Generalitat Valenciana núm. 3.864, de 25 d'octubre. Durant el període d'exposició pública no es va produir cap al·legació.
  
Amb data 11 de desembre de 2000, es procedeix per part del ple a una primera aprovació provisional de la citada modificació, i es produeix amb data 22 de febrer de 2001, una segona aprovació provisional, ja que va ser necessari introduir unes modificacions en la documentació original del projecte.
  
Segon. La documentació esta formada per memòria informativa i justificativa i plans d'ordenació.
  
Tercer. La Comissió Territorial d'Urbanisme de Castelló, en sessió de 5 d'abril de 2001, va adoptar, entre d'altres, el següent acord:
  
«1. Informar favorablement la modificació puntual de les normes subsidiàries de Vistabella.
  
2. Elevar la proposta d'aprovació definitiva al conseller d'Obres Públiques, Urbanisme i Transports».
  
Fonaments de dret
  
Primer. La tramitació de la modificació ha sigut correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa, a l'efecte del que disposa l'article 27 de la LRAU.
  
Segon. L'objecte del la modificació és el canvi de part de les determinacions que, per a l'àrea de repartiment A, defineix el planejament, i que consisteix en la modificació del traçat dels vials inclosos en les quatre unitats d'execució incloses en l'àrea de repartiment A, i d'altra banda, en la modificació de les dotacions incloses en les dites Unitats, pel que fa a la seua situació dins d'aquestes i a la forma de les parcel·les que serveixen de suport per a la seua materialització.
  
El contingut de la modificació consisteix en:
  
1. Modificació del traçat dels vials inclosos en les quatre unitats d'execució, pel que fa a les alineacions, i es desplaçant el vial central cap a la part superior 3,75 metres i el vial perpendicular a la carretera es desplaça cap a l'eix que divideix les unitats d'execució 10 metres.
  
2. Modificació de les dotacions de l'àrea de repartiment, pel que fa a la seua situació i forma de les parcel·les que serveixen de suport per a la seua materialització.
  
En l'actualitat hi ha 3 parcel·les les característiques de les quals són:
  
a) Parcel·la de superfície 400 m² destinada a zona verda de forma semicircular circumval·lada per la CS-V-8210 i per la prolongació de l'avinguda de Ramón Salvador Celades.
  
b) Parcel·la de 25 m² destinada a zona verda de forma triangular situada en el sud-est de l'àrea de repartiment.
  
c) Parcel·la de 425 m² destinada a equipament sense ús definit en el document vigent, de forma irregular, situada en el cantó del vial central de l'àrea de repartiment i del camí del Barri.
  
Amb la modificació es pretén tenir les parcel·les següents:
  
a) Parcel·la de 351,24 m² destinada a zona verda de forma semicircular circumval·lada per la CS-V-8210 i per la prolongació de l'avinguda de Ramón Salvador Celades.
  
b) Parcel·la de 73,76 m² destinada a zona verda de forma triangular situada en el sud-est de l'àrea de repartiment.
  
c) Parcel·la de 425 m² destinada a equipament administratiu institucional, de forma irregular, situada en el cantó del vial central de l'àrea de repartiment i del camí del Barri.
  
Tercer. La primera de les modificacions proposades, referida al traçat dels vials, significa que la justificació d'aquesta es troba en l'adaptació a l'orografia del terreny, i consisteix únicament en el desplaçament del vial longitudinal una mitjana de 3,75 metres, i, d'altra banda, el vial perpendicular a la carretera es desplaça 10 metres.
  
Amb la citada modificació no es produeix reducció del viari existent.
  
Quart. La segona modificació comporta una alteració en dues parcel·les destinades a zona verda, justificat el seu canvi en els estudis topogràfics realitzats, i que permeten adaptar els espais existents a l'orografia del terreny que milloren les condicions de les edificacions. D'això es deriva la necessitat que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i ja que encara no està constituït el citat Consell, les seues funcions corresponen al conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme.
  
- D'altre banda, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions l'objecte dels quals siga dur a terme una diferent zonificació de zones verdes. Segons la interpretació que d'aquest precepte ha dut a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a la zona verda, ha de concloure's que aquesta està d'acord amb allò que s'ha establit per la legislació vigent, i es manté la dita superfície dotacional, ja que la reducció que es produeix en la parcel·la núm. 1 (de 400 m² a 351,24 m²), es compensa amb l'increment que es produeix en la núm. 2 (de 25 m² a 73,76 m²), per la qual cosa la suma total d'ambdues és de 425 m².
  
Cinqué. Respecte a la tercera parcel·la integrada en la segona modificació, assenyalar que es concretitza el seu ús sent aquest el d'equipament administratiu institucional, que la seua forma és semblant a l'existent que pateix una variacions degudes al canvi en l'alineació del vial longitudinal, i fa que aquest edifici tinga major longitud de façana al camí del Barri i menys profunditat, però es manté inalterada la seua superfície, és a dir 425 m².
  
Sisé. Finalment, hem d'analitzar en aquest punt el compliment del que estableix l'article 17 del Reglament de Planejament de la Comunitat Valenciana, aprovat pel Decret 201/198, de 15 de desembre, del Govern Valencià, respecte al compliment dels estàndards de planejament allí fixats. Pareix evident que no es produeix cap increment en l'edificabilitat ja que l'única cosa que es realitza és una redistribució en les superfícies de tres parcel·les dotacionals i es manté inalterada la seua superfície total, així com una readaptació dels vials a causa de l'orografia del terreny, que tampoc suposa increment de l'edificabilitat.
  
Seté. El conseller d'Obres Públiques, Urbanisme i Transports és competent per a resoldre sobre l'aprovació definitiva dels instruments de planejament, i, per tant, de les modificacions d'aquests, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
1. Informar favorablement la modificació puntual de les normes subsidiàries de Vistabella.
  
2. Aprovar definitivament la modificació puntual de les normes subsidiàries de Vistabella.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això, sense perjuí que es puga exercir qualsevol altre recurs que s'estime oportú.